Diari Oficial de la Generalitat Valenciana


Sumari del DOGV 6119, del 08-10-2009 (2009/11671)

ORDRE de 2 d'octubre de 2009, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 16 de juliol de 2009, per la qual es fixen els períodes hàbils de caça i s'estableixen les vedes especials per a la temporada 2009-2010 a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6119

Data del DOGV
:   08-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11288


Data del document
:   02-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

 Descriptors 

:   * legislació
    * regulació de la caça
    * caça

ORDRE de 2 d'octubre de 2009, de la Conselleria de Medi Ambient, Aigua, Urbanisme i Habitatge, per la qual es modifica l'Ordre de 16 de juliol de 2009, per la qual es fixen els períodes hàbils de caça i s'estableixen les vedes especials per a la temporada 2009-2010 a la Comunitat Valenciana. [2009/11820]  
L'Ordre de 16 de juliol de 2009, de la Conselleria de Medi Ambient, Aigua, Urbanisme i Habitatge, (DOCV núm. 6060, de 20 de juliol de 2009) regula en l'article 6 la captura en viu d'ocells fringíl·lids amb xarxa per a cant.   
Amb motiu del reduït nombre de sol·licituds per a la captura d'ocells fringíl·lids per a cant en període A, i, en conseqüència, d'autoritzacions i, a fi d'equilibrar la quota del període B entre províncies sense superar en cap cas el nombre màxim de 2.000 autoritzacions per a la tota la Comunitat Valenciana que estableix l'esmentada Ordre anual de vedes 2009-2010, es considera necessari reajustar les quotes provincials en el període B i, en conseqüència, modificar l'article 6 d'aquesta ordre.   
Per això, fent ús de les facultats conferides per l'article 28.e de la Llei 5/1983, de 30 de desembre, del Consell,  
ORDENE  
Article únic  
Es modifica l'article 6 de l'Ordre de 16 de juliol de 2009, relatiu a la captura d'ocells fringíl·lids amb xarxa per a cant, el qual queda redactat en els termes següents:   
«Article 6. Captura en viu d'ocells fringíl·lids amb xarxa per al cant  
S'autoritza aquesta captura als membres d'associacions ornitològiques silvestristes que tinguen una autorització excepcional i expressa expedida per la corresponent direcció territorial i hagen participat en concursos de cant d'ocells fringíl·lids, per raó dels articles 10 i 15 de la Llei 13/2004, de 27 de desembre, de caça de la Comunitat Valenciana.  
Període: S'estableixen dos períodes, denominats A, o d'estiu, i B, o període tardorenc.  
Autoritzacions: l'autorització té àmbit provincial. Cada silvestrista només pot obtenir una única autorització, la qual ha de detallar el període i la província.  
Nombre màxim d'autoritzacions per província i període:  
  
Dies hàbils en el període A  
Juliol, dia 31; agost, dies 1, 2, 7, 8, 9, 14, 15, 16, 21, 22, 23, 28, 29 i 30.  
Dies hàbils en període B  
Agost dies 8 i 9; octubre del 4 al 31, tres dies hàbils per setmana que s'han d'escollir de manera fixa de dilluns a diumenge; novembre, dies, 1, 7, 8, 14 i 15.  
Espècies:  
cadernera (Carduelis carduelis)  
passerell (Carduelis cannabina) (només en període B)  
verderol (Carduelis chloris)  
gafarró (Serinus serinus)  
pinsà comú (Fringilla coelebs)  
  
\* \* \* \* \*  
La quota màxima de captura per dia, entre totes les espècies és de 10.  
Les quotes per espècie i temporada són els següents:  
Les captures de passerell en conjunt no poden superar la quantitat de 4.000; a aquest efecte les federacions disposen de 4.000 anelles oficials per a anellar en camp, i queda prohibida la tinença de passerells juvenils que no estiguen proveïts de l'anella corresponent. En el cas d'aquesta espècie, el titular està obligat a l'anellament de tots els ocells que retinga després de la captura en xarxa amb les anelles que li haurà lliurat la seua federació, i independentment que els ocells queden definitivament en captivitat o s'alliberen després de la selecció per la seua aptitud per al cant.   
Entre totes les espècies, el nombre màxim d'exemplars que es pot capturar durant la temporada és de 40.  
Del total de 40 que, si és el cas, es capturen, només poden retenir-se en captivitat 20 ocells.  
Condicions específiques  
S'admeten a tràmit únicament les sol·licituds presentades a través dels representants d'associacions ornitològiques silvestristes.  
Per a l'obtenció de l'autorització és requisit estar al corrent de la presentació dels informes de captura de temporades anteriors.  
Durant els mesos de juliol i agost només poden capturar-se exemplars juvenils.  
Només poden utilitzar-se reclams naturals de les espècies objecte de captura.  
En vedats de caça i altres espais cinegètics declarats, cal tenir l'autorització per escrit del titular del vedat o de l'espai cinegètic.  
La solta dels exemplars s'ha d'efectuar tan prompte com el titular de l'autorització s'adone que aquests no reuneixen les qualitats necessàries per al cant, i té com a data límit el 30 de setembre per als animals capturats en l'opció A i el 15 de desembre per als animals capturats en l'opció B.»  
DISPOSICIÓ FINAL   
Única. Entrada en vigor  
Aquesta ordre entrarà en vigor a partir de l'endemà de la publicació en el Diari Oficial de la Comunitat Valenciana.  
València, 2 d'octubre de 2009  
El conseller de Medi Ambient, Aigua, Urbanisme i Habitatge   
i vicepresident tercer del Consell,  
JUAN GABRIEL COTINO FERRER